stanford-oval/wikipedia huggingface dataset:
אנדז'יי מוסטובסקי

| --- | --- |

 לידה:  1 בנובמבר 1913 לבוב, האימפריה האוסטרו-הונגרית 
 פטירה:  22 באוגוסט 1975 (בגיל 61) ונקובר, קנדה 
 שם לידה:  Andrzej Stanisław Mostowski 
 ענף מדעי:  מתמטיקה, לוגיקה, יסודות המתמטיקה 
 מקום לימודים:  Stefan Batory Gymnasium and Lyceum (1931)  אוניברסיטת ורשה (1938) 
 מנחה לדוקטורט:  אלפרד טרסקי, קזימירייז קורטובסקי 
 מוסדות:  אוניברסיטת ורשה (1946–1975)  אוניברסיטת לודז' (1946–1946)  האוניברסיטה היגלונית (1945–1945)  המכון למחקר מתקדם (1948–1949) 
 תלמידי דוקטורט:  Victor W. Marek, Pawel Zbierski, Wojciech Guzicki, Andrzej Zarach, Michael Makkai, Andrzej Grzegorczyk, Roman Sikorski, Krzysztof R. Apt, Andrzej Ehrenfeucht, משה מחובר, הלנה רשובה, Zofia Adamowicz, Andrzej Janiczak, Stanisław Krajewski, Kazimierz Wisniewski, Michał Krynicki, Janusz Onyszkiewicz, Maciej Brynski 
 פרסים והוקרה:  אות פרס המדינה (1953, 1966)  Jurzykowski Prize (1972)  אביר במסדר פולוניה רסטיטוטה 
 צאצאים:  Tadeusz Mostowski 
 
אנדז'יי מוסטובסקי (1 בנובמבר 1913, לביב, האימפריה האוסטרו-הונגרית - 22 באוגוסט 1975, ונקובר, קנדה) היה מתמטיקאי פולני, שפעל בתחום תורת הרקורסיה.
ראשית דרכו

אנד'יי מוסטובסקי נולד בלביב שאז היה בתחום האימפריה האוסטרו-הונגרית ועם התפרקותה לאחר מלחמת העולם הראשונה נכלל בתחום פולין. הוא סיים אוניברסיטת ורשה ובשנת 1939 קיבל תואר דוקטור כאשר באופן מעשי את ההדרכה לעבודת תואר בוצע על ידי אלפרד טרסקי.
במהלך מלחמת העולם השנייה הוא היה בוורשה הכבושה. לאחר מרד ורשה, נאצים ניסו לעצור אותו. הוא הצליח להימלט בעזרת אחיות של בית חולים, אך רוב הארכיון עם עבודות מחקר נאבדו.
קריירה אקדמית

לאחר סיום מלחמת העולם השנייה אנדז'יי מוסטובסקי החל ללמד באוניברסיטת ורשה ועבד שם עד מותו. בשנת 1951 הוא התמנה לפרופסור. רוב מחקריו התרכזו בלוגיקה ותורת המודלים.
ספרים שחיבר

Sentences Undecidable in Formalized Arithmetic: An Exposition of the Theory of Kurt Godel (אמסטרדם, 1952, ISBN, ISBN 978-0313231513)
Constructible Sets with Applications, (אמסטרדם, 1969)
אנדז'יי יוסקוביאק

אנדריי מייצ'יסלאב יוסקוביאק (בפולנית: Andrzej Mieczysław Juskowiak, נולד ב-3 בנובמבר 1970 בגוסטין שבפולין) הוא כדורגלן עבר פולני ששיחק בעמדת החלוץ בעיקר במועדונים מהבונדסליגה, ובנבחרת פולין, עמה זכה במדליית כסף באולימפיאדת ברצלונה (1992), וסיים כמלך השערים של האולימפיאדה.
קריירת מועדונים

יוסקוביאק החל את קריירת הבוגרים שלו בלך פוזנאן מליגת העל הפולנית, והפך עד מהרה לאחד החלוצים הבולטים בליגה. יוסקוביאק זכה עם הקבוצה במספר תארים בחמש העונות בהן שיחק בלך פוזנאן: שתי אליפויות פולין בשנים 1990 ו-1992, ובאותן שנים גם זכיות במשחק הסופר קאפ הפולני. בשנת 1990 יוסקוביאק אף הוכתר כמלך השערים של ליגת העל הפולנית, לאחר שהבקיע 18 שערי ליגה. בקיץ 1992 עזב יוסקוביאק את לך פוזנאן לאחר שהבקיע 43 שערי ליגה ב-95 הופעות, וחתם בספורטינג ליסבון. יוסקוביאק שיחק בקבוצה הפורטוגלית שלוש עונות, ובעונתו האחרונה בקבוצה, 1994/95, זכה עם הקבוצה בגביע הפורטוגלי, לאחר ניצחון 0–2 בגמר על מאריטימו, בו לא שיחק. בתום עונה זו, הושאל יוסקוביאק מספורטינג ליסבון לאולימפיאקוס לעונה אחת, 1995/96, בה הבקיע 12 שערי ליגה. בתום עונה זו, חתם יוסקוביאק בבורוסיה מנשנגלדבך, שם שיחק שתי עונות, וניצל מירידה אל הבונדסליגה השנייה בעונת 1997/98 במחזור האחרון, לאחר שהקבוצה ניצחה את וולפסבורג ונחלצה מירידה למרות שהייתה מתחת לקו האדום במשך מחזורים רבים קודם לכן. בתום עונה זו, עזב יוסקוביאק את גלדבאך וחתם בוולפסבורג, קבוצה שהייתה אז בבנייה. יוסקוביאק פרח בתקופתו בוולפסבורג, והבקיע בשלוש עונותיו הראשונות בקבוצה במספרים דו ספרתיים. בעונה הרביעית, 2001/02, יוסקוביאק מיעט לשחק והבקיע שלושה שערים בלבד, ובתום עונה זו עזב את וולפסבורג לאחר ארבע עונות, בהן הבקיע 39 שערי ליגה ב-108 הופעות, וחתם באנרגי קוטבוס מהבונדסליגה. יוסקוביאק שיחק בקוטבוס עונה אחת, 2002/03, וירד ליגה עם הקבוצה, על אף שהבקיע חמישה שערים. את עונת 2003/04 החל יוסקוביאק במטרוסטארס מליגת ה-MLS, אך עזב בפגרת החורף וחתם בארצגבירגה אווה מהבונדסליגה השנייה, שם הבקיע שמונה שערים בחצי עונה. לאחר מכן המשיך יוסקוביאק לשחק בארצגבירגה אווה שלוש עונות נוספות, שבכל אחת מהן הבקיע לפחות שמונה שערי ליגה, וסך הכל 33 שערים ב-110 הופעות. בתום עונת 2006/07 פרש יוסקוביאק ממשחק פעיל.
קריירה בינלאומית

יוסקוביאק החל לשחק בנבחרת פולין בשנת 1992, וזכה עמה במדליית כסף באולימפיאדת ברצלונה (1992), לאחר הפסד 2–3 בגמר לנבחרת ספרד. יוסקוביאק סיים כמלך השערים של טורניר הכדורגל האולימפי עם שבעה כיבושים, מתוכם שלושער בחצי הגמר מול נבחרת אוסטרליה בניצחון 1–6. במהלך שנות ה-90 יוסקוביאק היה חלק מנבחרת פולין שלא הצליחה להעפיל לטורניר גדול נוסף על אף הפוטנציאל הרב שהיה טמון בשחקניה. בשנת 2001 ערך את הופעתו האחרונה בנבחרת פולין, ולא השתתף במונדיאל 2002 עם הנבחרת, אליו העפילה הנבחרת. ליוסקוביאק 13 שערים ב-39 הופעות במדי נבחרת פולין הבוגרת.
תארים

עם לך פוזנאן:
אליפות ליגת העל הפולנית (2): 1989/90, 1991/92
הסופר קאפ הפולני: 1990, 1992
מלך השערים של ליגת העל הפולנית: 1989/90 (18 שערים)
עם ספורטינג ליסבון:
הגביע הפורטוגלי: 1994/95
עם נבחרת פולין:
אולימפיאדת ברצלונה (1992): מדליית כסף
מלך השערים של אולימפיאדת ברצלונה (1992) (7 שערים)
אנסיקלופדיה אספאסה

| --- | --- |

 Enciclopedia universal ilustrada europeo-americana (1908-1930)  בפסקה זו רשומה אחת נוספת שטרם תורגמה 
 מידע כללי
 מאת:  José Espasa Anguera 
 שפת המקור:  ספרדית 
 סוגה:  אנציקלופדיה 
 הוצאה
 הוצאה:  Editorial Espasa 
 תאריך הוצאה:  1905 
 קישורים חיצוניים
 מסת"ב:  978-84-239-4500-9
 
האנסיקלופדיה אֵסְפַּאסַה, או בשמה הרשמי, Enciclopedia universal ilustrada europeo-americana (או Enciclopedia Espasa-Calpe, על שם בית ההוצאה לאור) היא אנציקלופדיה ספרדית הכוללת 72 כרכים (ממוספרים 1–70, כרכים מספר 18 ו-28 הם כרכים כפולים), שיצאה לאור בין השנים 1908 ו-1930, בנוסף לעשרה כרכי מילואים שיצאו לאור בין השנים 1930 ו-1933. בין שנת 1935 לשנת 2003, 33 כרכים משלימים יצאו, וגם מפתח-עניינים, כרך מילואים אלפביתי ואטלס, כולם מונים בסך-הכל 118 כרכים. כל אחד מהם שונה באורכו. זוהי האנציקלופדיה המודפסת הגדולה בעולם, בת 105,000 עמודים ו-165,200,000 מילים, נכון לשנת 1986.
הספר Encyclopaedias: Their History Throughout The Ages מחשיב את האספאסה לאחת משלוש האנציקלופדיות הגדולות בכל הזמנים, לצד המהדורה האחת-עשרה של האנציקלופדיה בריטניקה והאנצ'יקלופדיה איטליאנה: "חיבור זה ראוי לציון בשל הפרטים: מפות ותוכניות של מקומות נידחים ומשניים אפילו; שחזורים ותיאורים של יצירות אמנות תחת שמן; רשימות ביבליוגרפיות ארכניות, המכסות את המחקר הבינלאומי; טיפול מילונאי מלא למילים בודדות וגם, במקרים רבים, ציון מילים זרות השקולות להן; לרוב, נושאים חשובים זוכים לטיפול ארכני, רחב-טווח במלואו." (עמוד 147) כותבי הספר, כדוגמה לרוחב ההיקף של האנסיקלופדיה, הזכירו בפתח-הדבר (עמוד vii) את העובדה שכל הסוגים הביולוגיים שהיו ידועים באותו הזמן זכו לכיסוי נרחב באנסיקלופדיה. מילים נפוצות (לא שמות נכונים) תורגמו לאנגלית, צרפתית, גרמנית, אספרנטו ולשפות אחרות.
מטרת המוציאים-לאור הייתה להביא לדפוס אנציקלופדיה בשפה הספרדית, כזו שתכסה את כל הידע המדעי והטכנולוגי שהיה ידוע באותה התקופה, כמו גם את תחומי ההיסטוריה, הביוגרפיות, גאוגרפיה, אמנויות וספרות ספרד ואמריקה הלטינית.
על-פי חישובי ההוצאה לאור, האנסיקלופדיה כוללת למעלה מ-165,000 עמודים ו-200 מיליון מילים. הגרסה בת 82 הכרכים גם מוערכת כבעלת למעלה מ-1,000,000 ערכים (Kister, עמוד 450).
עדכונים קלים בלבד נעשו לכרכים המקוריים, כמו למשל שכתובו של ערך ה-"bicicleta" (אופניים) משנת 1910 שמנה "אקדח רגיל (אז בעל קליע אחד - המתרגם) או אקדח תופי" ברשימת החפצים שמומלץ לקחת לטיול על אופניים.
בשנת 2003 יצאה גרסה ב-90 כרכים ובכריכה חדשה, שכללה את 82 הכרכים המקוריים יחד עם 8 כרכים מילואים חדשים בשם ה-"Complemento Enciclopédico 1934-2002" המספקים מידע חדש ומעודכן בסדר אלפביתי. כרכי המילואים הישנים אינם מודפסים עוד.
לקריאה נוספת

Robert Collison, Encyclopaedias: Their History Throughout The Ages, London, Hafner Publishing, 1966 (Second Edition).
Libro de los récords Guinness, page 110, 1986 Spanish edition, Ediciones Maeva, ISBN 84-86478-00-6. (The Chinese Great General Encyclopedia of Yung-lo ta tien (1403-1408) conserves only 370 of its 22,937 chapters and the 15th edition Britannica is listed as "the most ample current encyclopedia" with 43,000,000 words.)
אנדז'יי מייבסקי

| --- | --- |

 לידה:  12 בנובמבר 1966 (בן 57) ברסלאו, הרפובליקה העממית הפולנית 
 מדינה:  פולין 
 מקום לימודים:  אוניברסיטת ורוצלב 
 שפות היצירה:  פולנית 
 
אנדז'יי מייבסקי (בפולנית: Andrzej Majewski; ‏נולד ב־12 בנובמבר 1966), מחבר פתגמים, סופר, פובליציסט, כתב פיליטונים ואמן צילום, בוגר האקדמיה לכלכלה.
ביוגרפיה

מייבסקי, יליד ורוצלב, זכה בחידון פתגמים על שם שטיינהאוס בשנת 1995, ובציון לשבח בתחרות על שם לֶץ בשנת 2000.
הפתגמים שחיבר ראו אור במספר אנתולוגיות בנושא הפתגם הפולני והעולמי. הללו תורגמו לשפות רבות, ביניהן אנגלית, גרמנית, רומנית, צ'כית, קוריאנית ועברית.
מלבד פתגמים כתב מייבסקי שירים וסיפורים לילדים שפורסמו בספרי לימוד ובעיתונות עם קהל יעד מתאים.
כיום (ינואר 2007) משמש מייבסקי נשיא קרן "Sapere Aude Foundation". הוא ראש האיגוד האקולוגי "ורוצלב שלנו", איש ציבור, מארגן חידונים ומופעים לנוער, חבר הארגון מנסה אינטרנשיונל, חבר ומייסד מועדון מכוניות בוורוצלב, וסגן ראש מועדון גביע המכוניות (1998) הפולני.
דוגמאות לפתגמים שכתב

קולומבוס לא היה הראשון שגילה את אמריקה - הוא היה הראשון לרשום עליה פטנט.
עבד חולם על החירות, אדם חופשי חולם על עושר, העשירים חולמים על כוח, ובעלי הכוח חולמים על החירות.
האדם המציא את המכונית כדי לשבת בנוחות בפקקי תנועה.
אהבת האמת הראשונה היא גם תמיד האחרונה.
אם אינך רוצה שיירד גשם, הסתובב תמיד עם מטרייה.
פוליטיקה היא אמנות גדולה. היא מצליחה לשכנע את האדם לשלם עבור מה שנגנב ממנו.
עבודותיו

"פתגמים ומשפטים שיינערו את העולם אבל גם לא" - יצא בשנת 1999
"פתגמים בהתנצלות בפני מגנום בפארוו" (Magnum in Parvo) - יצא בשנת 2000
"פתגמים (Aphorisms for every occasion)- יצא בשנת 2007
אדם הנודד הבלתי נלאה- אגדה בנוסח שירי (2002)
102 עצות לילדים חכמים, מנומסים ולא ממושמעים (2003)
ריקוד שמש בגשם (2000)
ארעיות ונצח (2004)
ורוצלב – מוזיאון העיר בבית העירייה (2004)
ורשה – מוזיאון בורשה (2005)
איסוזו קיובק

| --- | --- |

Isuzu Cubic
 מאפיינים כלליים
 יצרן:  איסוזו (באנגלית: Isuzu Motors Ltd, ביפנית: いすゞ自動車株式会社)
 שנות ייצור:  1984 – 2000
 הרכבה:  יפן יפן
 מודל קודם:  איסוזו C
 מודל אחריו:  Isuzu Erga (אנ')
 סיווג:  אוטובוס
 אורך:  11.0 מטר
 רוחב:  2.50 מטר
 גובה:  3.0 מטר
 בסיס גלגלים:  4.30 מטר  4.70 מטר  4.80 מטר  5.00 מטר  5.20 מטר  5.30 מטר  5.50 מטר  5.80 מטר  6.00 מטר
 מפרט טכני
 מנוע:  6 צילינדרים, 4.3 ליטר, מנוע טורבו-דיזל  6 צילינדרים, 8,226 סמ"ק המפיק 175–203 כ"ס (מנוע "מנוע סוג "6HE1" (אנ')) מנוע טורבו-דיזל  6 צילינדרים, 7,127 סמ"ק המפיק 165–260 כ"ס מנוע סוג "6HE1", מנוע דיזל  6 צילינדרים, מנוע מסוג "6QA2"  6 צילינדרים, מנוע מסוג "6RB2"  6 צילינדרים, מנוע מסוג "6QB2"  V8 צילינדרים, מנוע מסוג "8PD1"  V8 צילינדרים, מנוע מסוג "8PE1"
 הילוכים:  תמסורת ידנית  מתוצרת "איסוזו"  תמסורת אוטומטית מתוצרת "ZF"
איסוזו קיובק (ביפנית: ''いすゞ・キュービック, באנגלית: 'Isuzu Cubic) הם מספר דגמים של אוטובוסים מתוצרת יצרן הרכב היפני איסוזו, (באנגלית: Isuzu Motors Ltd, ביפנית: いすゞ自動車株式会社) אשר יוצרו בין השנים 1984–2000.
ממאפייני "איסוזו קיובק"

אוטובוס עירוני.
אוטובוס חד-סיפוני.
מנוע אחורי.
דלתות: 2.
מערכת היגוי: מימין (ביפן).
ממאפייני "איסוזו קיובק" > גובה רצפה

דגמים בתצורה אוטובוס נמוך רצפה בעל רצפה הקרובה למפלס המדרכה ודלתות רחבות המצוידות ברמפות, ללא מדרגות.
דגמים בתצורה דלת כניסה: באמצעות 1 מדרגה.
דגמים בתצורה דלת כניסה: באמצעות 2 מדרגות.
גלריה

"איסוזו קיובק"
"איסוזו קיובק"
"איסוזו קיובק"
"איסוזו קיובק"
"איסוזו קיובק" - מבט למושבי הנוסעים
"איסוזו קיובק" - מבט לתא הנהג ולוח מחוונים
"איסוזו קיובק"
ראו גם

איסוזו
איסוזו גאלה מיו
איסוזו סופר קרוזר
איסוזו ג'ורני K
הערות שוליים

↑  מנוע איסוסו מסוג "6BG1" isuzuengines.com/products-b-series
↑  מדגמי חברת איסוזו ranker.com/list/full-list-of-isuzu-models
↑  "איסוזו קיובק" - תמונה pinterest.ch/pin/542824561335122817
↑  "איסוזו קיובק" itplusjapan.co.jp/japanese-used-isuzu-cubic-busm³
↑  "איסוזו קיובק" ramadbk.com/japanese-used-isuzu-cubic-buses
אלאנדו טאקר

| --- | --- |

אלאנדו טאקר, 2014
 לידה:  11 בפברואר 1984 (בן 40) ג'ולייט שבאילינוי שבארצות הברית
 עמדה:  קלע/סמול פורוורד
 גובה:  1.98
 מספר:  25 
 מכללה:  אוניברסיטת ויסקונסין–מדיסון
 דראפט:  בחירה מספר 29, 2007 פיניקס סאנס
 קבוצות כשחקן
 2007 - 2009   2007 - 2008   2008 - 2009   2009 - 2010   2010   2010   2011 - 2012   2013   2013 - 2014   2014 - 2015   2015   2015 - 2016   2016 - 2017   2017:  פיניקס סאנס   אלבקרקי תאנד'ר בירדס   איווה אנרג'י   מינסוטה טימברוולבס   גליטוס דה איזבלה (פוארטו ריקו)   לוקומוטיב קובאן   גראן קנריה   אינטר ברטיסלאבה   אקדמיק סופיה   בולון   נאנסי   מכבי קריית גת   הפועל תל אביב   הפועל אילת
 הישגים כשחקן
 אליפות סלובקיה (2013)
 
אלאנדו פורסט טאקר (באנגלית: Alando Forest Tucker; נולד ב-11 בפברואר 1984) הוא כדורסלן אמריקאי המשחק בהפועל אילת בעמדות הקלע והסמול פורוורד. גובהו 1.98 סנטימטר.
ביוגרפיה

טאקר נולד בג'ולייט שבמדינת אילינוי, ארצות הברית. הוא שיחק בליגת המכללות במדי אוניברסיטת ויסקונסין–מדיסון בעונת 2002/03. בעונתו הראשונה השיג 12 נקודות למשחק, וקטף 5.9 ריבאונדים למשחק. בעונתו השנייה נעדר מרוב המשחקים עקב פציעה חמורה. בעונת 2004/05 הגיע לממוצע של 15.2 נקודות, ו-6.1 ריבאונדים למשחק, ובעונתו הרביעית כשחקן ליגת המכללות הגיע לממוצעים של 19.9 נקודות, 5.4 ריבאונדים ושני אסיסטים למשחק. בעונה זו 2007 שבר טאקר את שיא הנקודות לשחקן בקבוצתו, לאחר שחלף על פני מייקל פינלי. בתום העונה נבחר כאחד מעשרת השחקנים של העונה.
טאקר נבחר במקום ה-29 בסיבוב הראשון של דראפט ה-NBA על ידי פיניקס סאנס. בעונת 2007/08 לאחר שני משחקים בשורות הסאנס, הושאל טאקר לקבוצת אלבקרקי תאנד'ר בירדס מליגת הפיתוח של ה-NBA. באחדי ממשחקי הקבוצה קלע 40 נקודות נגד בייקרספילד. כעבור 5 משחקים ולאחר שהגיע לממוצע נקודות של 28.2 ול-7 ריבאונדים למשחק, הוחזר טאקר לשחק בשורות הסאנס, ב-18 בדצמבר, אך שב אל ליגת הפיתוח כעבור זמן קצר. בחודש ינואר 2008 הועבר בשנית לתאנד'ר בירדס, שב לזמן קצר לפיניקס וחזר לסיים את העונה באלבקרקי.
לאחר שחזר לפיניקס, הועבר לשחק בדצמבר 2009 באיווה אנרג'י שהייתה קבוצת החסות של פיניקס מליגת הפיתוח. לאחר שני משחקים הוחזר לפיניקס סאנס. בשלוש עונות בפיניקס סאנס השתתף ב-47 משחקים בלבד
בדצמבר 2009 עבר למינסוטה טימברוולבס מה-NBA. הוא שותף בארבעה משחקים בלבד, ועזב את הקבוצה במרץ 2010. באפריל 2010 חתם בגליטוס דה איזבלה מפוארטו ריקו.
באוגוסט 2010 חתם בלוקומוטיב קובאן הרוסית, ובנובמבר 2011 בגראן קנריה מן הליגה הספרדית.
באוקטובר 2012 עבר למילווקי באקס, אך בסוף החודש נפרד מהקבוצה. בפברואר 2013 חתם באינטר בראטיסלבה מסלובקיה וזכה איתה באליפות המדינה.
בעונת 2013/14 שיחק באקדמיק סופיה מבולגריה והגיע לממוצע נקודות של 16.6 למשחק ו-6.6 ריבאונדים, וב-2014/15 שיחק בבולון מצרפת.
את עונת 2015/16 פתח טאקר בנאנסי הצרפתית. הוא שוחרר ממנה, ובחודש נובמבר חתם במכבי קריית גת מליגת העל בכדורסל בישראל. בעקבות קרע במיניסקוס גמר טאקר את העונה' והחמיץ את ארבעת המשחקים האחרונים. במהלך עונה זו רשם 18.7 נקודות למשחק 5.7 ריבאונדים בממוצע. ב-2016 חתם בהפועל תל אביב. במהלך העונה נפגע קשה בפניו ונאלץ לשחק עם מסיכת מגן. באוקטובר 2017 חתם בהפועל אילת לעונת 2017/18. לאחר שלא הצליח להפגין את יכולתו המרשימה מהעונות הקודמות אף במדי אילת, ביום 14.11.2017, כחודש בלבד לאחר תחילת העונה, שוחרר מהקבוצה מטעמים בריאותיים.
הערות שוליים

↑  Phoenix Recalls D-League Performer of the Week Tucker, באתר NBA.COM‏, 18 בדצמבר 2007
↑  אור שקדי,
 מכבי קריית גת: אלאנדו טאקר חתם ויחליף את מקיני ג'ונס, באתר וואלה, 19 בנובמבר 2015
↑  אפרת עמורבן, קריית גת: אלאנדו טאקר חתם, באתר ynet, 19 בנובמבר 2015
↑  אור שקדי,
 מכבי קריית גת: אלאנדו טאקר גמר את העונה, באתר וואלה, 21 באפריל 2016
↑  אור שקדי‏, הפועל תל אביב: אלאנדו טאקר חתם לעונה אחת, באתר וואלה, 23 ביוני 2016
↑  ממשיכים לעבוד: אלאנדו טאקר חתם בהפועל אילת, באתר ישראל ספורט, 2 באוגוסט 2017
↑  דובי פיק, ‏היי דרומה: אלאנדו טאקר יחתום בהפועל אילת, באתר ONE‏, 1 באוגוסט 2017
↑  אור שקדי‏, הפועל אילת הודיעה לאלאנדו טאקר כי הוא משוחרר, באתר וואלה, 14 בנובמבר 2017
אנסימבה מוקאנו

רוברט אנסימבה מוקאנו (בצרפתית: Robert Nsimba Mukanu; נולד ב-8 באוגוסט 1985) הוא כדורגלן עבר גבונזי ששיחק בעמדת הקשר.
קריירה

מוקאנו התחיל את הקריירה שלו בקבוצת הכדורגל ויטה קלאב המקומית. ב-30 בינואר 2008 חתם בעירוני קריית שמונה מליגת העל. מוקאנו שיחק רק בשלושת המשחקים האחרונים של הקבוצה בליגה. בקיץ 2008 הצטרף למכבי עירוני קריית אתא מהליגה הלאומית, בה שיחק חצי עונה.
בינואר 2010 חזר לרפובליקה הדמוקרטית של קונגו וחתם במוטמה פמבה. בקיץ 2010 הצטרף למיסילה הגבונזית. בהמשך, שיחק גם במונאנה וליברוויל 105. בשנת 2017 פרש מכדורגל.
ב-28 ביולי 2013 מוקאנו ערך את הופעתו היחידה בנבחרת גבון בהפסד 0–1 לקמרון.
הערות שוליים

↑  עדי סרדס, מוקאנו הקונגולזי חתם בקרית שמונה, באתר ynet, 30 בינואר 2008
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנסימבה מוקאנו".
איסוזו ג'ורני K

| --- | --- |

Isuzu Journey-K
 מאפיינים כלליים
 יצרן:  איסוזו (באנגלית: Isuzu Motors Ltd, ביפנית: いすゞ自動車株式会社)
 שנות ייצור:  1984 – 1999
 הרכבה:  יפן יפן
 מודל אחריו:  איסוזו גאלה מיו
 סיווג:  אוטובוס בינוני
 אורך:  9.0 מטר (1 דלת כניסה)  9.8 מטר (2 דלתות כניסה)
 רוחב:  2.50 מטר
 גובה:  3.0 מטר
 בסיס גלגלים:  3.75 מטר  4.30 מטר
 מפרט טכני
 מנוע:  מבחר מנועים 6 צילינדרים, 5.8 ליטר המפיק 160 כ"ס מנוע דיזל  6 צילינדרים, 5.8 ליטר המפיק 175 כ"ס מנוע דיזל
 הילוכים:  תמסורת ידנית - 5 מהירויות  תמסורת אוטומטית - 5 מהירויות
איסוזו ג'ורני K (ביפנית: いすゞ・ジャーニーK, באנגלית: Isuzu Journey-K) הוא אוטובוס בינוני מתוצרת יצרן הרכב היפני איסוזו, (באנגלית: Isuzu Motors Ltd, ביפנית: いすゞ自動車株式会社) אשר יוצר בין השנים 1984–1999.
דגמים

"P-LR212/311/312" - יוצרו משנת 1984.
"U-LR312/332" - יוצרו משנת 1990.
"KC-LR233/333" - יוצרו משנת 1995.
ממאפייני "איסוזו ג'ורני K"

אוטובוס ציבורי כולל שיבוץ בקווים בינעירוניים.
הוצג לראשונה במרץ 1984.
מנוע אחורי.
דלתות: 1-2.
דלת כניסה: באמצעות מדרגה (1 מדרגה, או 2 מדרגות).
מערכת היגוי: מימין.
בשנת 1984 הורכב בדגם "P-LR312" מתלה - קפיץ עלים בשני הסרנים.
בשנת 1990 הורכב בדגם "U-LR332" מתלה - קפיץ עלים בשני הסרנים.
תמונות

"איסוזו ג'ורני K" בתצורת 2 דלתות כניסה
"איסוזו ג'ורני K" דגם "U-LR332J"
"איסוזו ג'ורני K"
"איסוזו ג'ורני K"
"איסוזו ג'ורני K" דגם "U-LR332F"
"איסוזו ג'ורני K"
"איסוזו ג'ורני K"
"איסוזו ג'ורני K" - מבט למושבי הנוסעים
ראו גם

איסוזו
איסוזו גאלה מיו
איסוזו סופר קרוזר
איסוזו קיובק (אנ')
הערות שוליים

↑  מדגמי חברת איסוזו ranker.com/list/full-list-of-isuzu-models
↑  "איסוזו ג'ורני K" info.japanusedbuses.com/content-item/1467-isuzu-journey-k-japan
↑  "איסוזו ג'ורני K" - תמונה flickr.com/photos
↑  "איסוזו ג'ורני K" -תמונות auto-zer.com/page/isuzu-journey-k/default
אחוזת הווארד (מיני-סדרה)

| --- | --- |

 מבוסס על:  אחוזת הווארד מאת א.מ. פורסטר
 סוגה:  דרמה
 כותבים:  קנת' לונרגן 
 בימוי:  הייטי מקדונלד 
 שחקנים:  היילי אטוול מת'יו מקפדיין פיליפה קולטהרד ג'וזף קווין
 פסקול:  ניקו מיולי
 ארץ מקור:  הממלכה המאוחדת, ארצות הברית 
 שפות:  אנגלית
 מספר עונות:  1
 מספר פרקים:  4
 הפקה
 מפיק:  לורה הייסטינגס-סמית'
 מפיקים בפועל:  סופי גרדינר סקוט האף ג'ושואה ד. מאורר
 הפצה:  הולו 
 מוזיקה:  ניקו מוהלי 
 אורך פרק:  56–58 דקות
 שידור
 רשת שידור:  BBC One (הממלכה המאוחדת) Starz (ארצות הברית)
 תקופת שידור מקורית:  12 בנובמבר 2017 – 3 בדצמבר 2017
 קישורים חיצוניים
 האתר הרשמי
 דף התוכנית ב-IMDb
 
אחוזת הווארד (באנגלית: Howards End) היא מיני-סדרה בריטית-אמריקאית המבוססת על הרומן באותו שם מאת א.מ. פורסטר. את הסדרה עיבד קנת' לונרגן, ביימה הטי מקדונלד, ומככבת בה היילי אטוול. המיני-סדרה בת ארבעה החלקים הופקה בשיתוף פעולה של רשת הטלוויזיה הבריטית BBC One, והרשת האמריקאית Starz. שידור הבכורה היה ב-12 בנובמבר 2017 בממלכה המאוחדת, וב-8 באפריל 2018 בארצות הברית.
"אחוזת הווארד" בוחן את "הנוף המשתנה של חלוקה מעמדית וחברתית באנגליה במפנה המאה העשרים, מבעד לעדשה של שלוש משפחות: משפחת שלגל האינטלקטואלית והאידיאליסטית, משפחת וילקוקס העשירה מעולם העסקים, ומשפחת באסט ממעמד הפועלים".
צוות השחקנים > תפקידים ראשיים

היילי אטוול – מרגרט שלגל
מת'יו מקפדיין – הנרי וילקוקס
פיליפה קולטהרד – הלן שלגל
ג'וזף קווין – לאונרד באסט
ג'ו בניסטר – צ'ארלס וילקוקס
רוזלינד אלעזר – ג'קי באסט
אלכס לות'ר – טיבי שלגל
בסי קרטר – איבי וילקוקס
ג'ונה האוור-קינג – פול וילקוקס
טרייסי אולמן – הדודה ג'ולי מונד
ג'וליה אורמונד – רות וילקוקס
צוות השחקנים > תפקידי משנה

יולנדה קטל – דולי וילקוקס
סנדרה וו – מיס אוורי
גאווין ברוקר – קיין
מיילס ג'ופ – פרסי קהיל
ויליאם בלצ'אמברס – ברטון
האנה טריילן – ננסי
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי | רייטינג |
| --- | --- | --- | --- | --- | --- | --- |
| 1 | 1 | פרק 1 | הטי מקדונלד | 12 בנובמבר 2017 | 8.30 |  |
אחרי שפגשה את משפחת וילקוקס באירופה, מתארחת הלן שלגל בביתם "אחוזת הווארד". שם היא מתארסת לפול וילקוקס, אבל עד מהרה האירוסים מבוטלים. בני משפחת וילקוקס העשירים מחליטים שבני משפחת שלגל – הלן, אחותה הגדולה מרגרט ואחיהם טיבי – הם אידיאליסטים לא אמינים. בני משפחת שלגל פוגשים את לאונרד באסט, פקיד ממעמד נמוך, שמעורר בהם עניין. כששאר בני משפחת וילקוקס רחוקים מהבית, מרגרט וגברת וילקוקס נפגשות ומתיידדות.
| 2 | 2 | פרק 2 | הטי מקדונלד | קנת' לונרגן | 19 בנובמבר 2017 | 5.68 |
גברת וילקוקס מתה, ואחרי הלוויה, מגלים בני המשפחה פתק בכתב ידה, האומר שהיא הורישה את אחוזת הווארד למרגרט, ביודעה שמשפחת שלגל תאלץ לעזוב את בית המגורים שלהם. הנרי וילקוקס מניח שאשתו לא שקלה היטב את הדבר, וילדיה מאמינים שמרגרט שלגל תמרנה אותה כך שתוריש לה את הבית. הם משמידים את הפתק. העניין של הלן בלאונרד באסט גובר, והיא רוצה לעזור לו. מר וילקוקס מתחיל לגלות עניין במרגרט והיא בו.
| 3 | 3 | פרק 3 | הטי מקדונלד | קנת' לונרגן | 26 בנובמבר 2017 | 5.42 |
הנרי ומרגרט מתכננים להתחתן, למגינת לבם של ילדי משפחת וילקוקס, ובעיקר הבן הבכור צ'ארלס. הלן לא מחבבת את הנרי ואת פעילותו העסקית, ומסתייגת בתוקף מהחתונה. לאונרד באסט מתפטר מעבודתו, בעקבות עצה שקיבלו מרגרט והלן מהנרי, ואחר כך מפוטר מעבודתו החדשה. הוא ואשתו חסרי כל, והלן מנסה לתקן את העוול שנגרם להם.
| 4 | 4 | פרק 4 | הטי מקדונלד | קנת' לונרגן | 3 בדצמבר 2017 | 5.06 |
הלן נוסעת לגרמניה ובמשך חודשים היא נמנעת מכל קשר עם מרגרט. היא חוזרת בשל מחלתה של דודתה, ומתגלה הסיבה לעזיבתה המסתורית. עימות בין לאונרד לצ'ארלס, בנו הבכור של הנרי, בנוכחותן של האחיות שלגל, מסתיים באסון.
הפקה

ב-28 בנובמבר 2012 פורסם שחברת Playground Entertainment יחד עם City Entertainment ו-KippSter Entertainment רכשו את הזכויות לעיבוד הרומן של א.מ. פורסטר "אחוזת הווארד", במטרה לעבד אותו למיני-סדרה טלוויזיונית עבור ערוץ BBC Two. קולין קלנדר, ג'ושואה ד. מאורר, אליקסנדר, ויטלין ודייוויד א. סטרן נועדו להיות המפיקים בפועל. ב-11 באוקטובר 2013 נמסר שקנת' לונרגן נבחר לעבד את הרומן. ב-28 בדצמבר 2015 הוכרז ש-BBC אישרה רשמית את ההפקה. ב-7 ביוני 2016 פורסם שהטי מקדונלד תביים את ארבעת הפרקים של המיני-סדרה. ב-15 בפברואר 2017 הוכרז שרשת Starz מצטרפת להפקה.
הפקה > ליהוק

עם ההכרזה על הצטרפות Starz, פורסם שהיילי אטוול, מת'יו מקפדיין וטרייסי אולמן יככבו בסדרה. ימים אחדים אחר כך, נמסר שג'וליה אורמונד, פיליפה קולטהרד, ג'וזף קווין, רוזלינד אלעזר ואלכס לות'ר הצטרפו לצוות השחקנים.
הפקה > צילומים

שלב הצילומים למיני-סדרה החל בקיץ 2016. הבית ששימש לצילומי אחוזת הווארד הוא ואן האוס, השוכן סמוך להמבלדון שבסארי. צילומים אחרים נערכו בווברלי אבי, וסט וייקומב פארק, באלרד דאון, סוואנייג' פיר, והארי וורן האוס בסטודלנד ביי. אתרי צילומים בלונדון כללו את כיכר מידלטון בקלרקנוול, רחוב גרייט ראסל, צ'אנסרי ליין, המוזיאון הבריטי, בית אוסטרליה, והמסעדה Simpsons in the Strand שברחוב הסטרנד.
שידור והפצה

ב-4 במאי 2017 פורסמה התמונה הראשון מתוך הסדרה. ב-7 בדצמבר 2017 הפיצה Starz את הקדימון הראשון של הסדרה לקהל האמריקאי.
הקרנת הבכורה הרשמית בבריטניה נערכה ב-1 בנובמבר 2017 ב-BFI סאות'בנק שבלונדון. באפריל 2018 נערכה הקרנת הבכורה הרשמית בארצות הברית בוויטבי הוטל שבניו יורק.
המיני-סדרה "אחוזת הווארד" שודרה בערוץ BBC One בממלכה המאוחדת, בערוץ ABC TV באוסטרליה, וברשת Starz בארצות הברית. שידור הבכורה בארצות הברית היה ב-8 באפריל 2018.